Undanfarið ár hefur verið í undirbúningi að innleiða verkefnið „ Börnin bjarga “ í heilsuvernd skólabarna . Verkefnið gengur út á að kenna nemendum í 6. – 10. bekk markvisst og árlega endurlífgun . Kennslan er í formi fyrirlesturs og verklegrar kennslu með einföldum endurlífgunardúkkum . Þetta verkefni er hluti af átakinu Kids save lives , sem Endurlífgunarráð Evrópu ( ERC ) og Alþjóða heilbrigðismálastofnunin ( WHO ) , settu af stað í þeim tilgangi að hvetja allar þjóðir heims til þess að innleiða endurlífgunarkennslu meðal grunnskólanema . Rannsóknir sýna að slík kennsla eykur fjölda þátttakenda í endurlífgun umtalsvert og bætir lífslíkur í kjölfar hjartastopps utan spítala svo um munar . Fræðslan verður nú markvisst innleidd í 5 efstu bekki grunnskóla á vegum skólaheilsugæslunnar um allt land og skólahjúkrunarfræðingar koma til með að sjá um fræðsluna . Ilmur Dögg Níelsdóttir skólahjúkrunarfræðingur á heilsugæslustöðinni Firði í Hafnarfirði staðfærði verkefnið og útbjó fræðsluglærur . Verkefninu verður formlega ýtt úr vör á Alþjóðlega endurlífgunardaginn 16. Október . Þeir sem styrktu þetta verkefni eru : Endurlífgunarráð , Hjartaheill , Neyðarlínan og Thorvaldsenfélagið